
A külön jelölés nélküli, dőlt betűs szövegrészek a 2025. évi Kvtv. 2. mellékletének tartalmával azonosak, kivéve egyes támogatási jogcímeket, amelyek esetében a 2025. évi Kvtv. 21. § (3) bekezdésében kapott felhatalmazás alapján az államháztartásért felelős miniszter által a megemelt fajlagos összegek szerepelnek.

Az Igazgatóságon elvégzendő felülvizsgálati feladatok dokumentumai és szempontjai valamennyi esetben részét képezik a helyszíni ellenőrzés dokumentumainak és szempontjainak, abban az esetben is, amennyiben az külön nem került feltüntetésre.

A támogatások felhasználásának ellenőrzésekor sem a dokumentum alapú felülvizsgálat, sem a helyszíni ellenőrzés során nem vehető figyelembe nagyobb kiadás a 2025. évi beszámoló 05/A és 11/I űrlap egyes kormányzati funkcióin és rovatain szerepeltetett kiadásoknál, továbbá nem vehető figyelembe kisebb bevétel a 2025. évi beszámoló 06/A és 11/I űrlap egyes kormányzati funkcióin és rovatain szerepeltetett bevételeknél. 

Ezen Segédlet ajánlás jellegű, az Igazgatóság felülvizsgálati tevékenységének támogatása érdekében készült. Az Igazgatóságon elvégzendő felülvizsgálat elsősorban az Igazgatóság rendelkezésére álló, illetve indokolt esetben az önkormányzattól – az Igazgatóság által meghatározott tartalommal és formában – történő pótlólagos adatkérés, vagy más hatóság megkeresésének eredményeként rendelkezésre bocsátott adatok, nyilvántartások, dokumentumok alapján történik. A pótlólagos adatkérésről, illetve más hatóság megkereséséről az Igazgatóság a konkrét ügy összes körülményének mérlegelése alapján dönt. A támogatások elszámolásának és felhasználásának kétséget kizáró megalapozottsága kizárólag helyszíni ellenőrzés keretében állapítható meg.

A felülvizsgálat és a helyszíni ellenőrzés egyik alapelve annak megállapítása, hogy a beszámolóban rögzített adatok megalapozottak-e, a cél a támogatások jogszerű felhasználásának ellenőrzése és a beszámolóban szereplő adatok alátámasztottságának vizsgálata. 
A Segédlet nem tartalmaz valamennyi, a támogatási jogcímek vonatkozásában kiadott állásfoglalást. Kizárólag azon állásfoglalások szerepelnek a Segédletben, amelyek kiemelt jelentőségűek a központi költségvetésből származó támogatások elszámolása megalapozottságának, felhasználása jogszerűségének vizsgálata során. Az állásfoglalások a Magyar Államkincstár belső portálján – Tudástár – érhetőek el.

Az Igazgatóságon elvégzendő felülvizsgálati feladatok dokumentumai
· A KTÖRZS-ből a Lekérdezések/Részletes keresés menüpontban a törzskönyvi alanyra szűrést követően elérhető információk, valamint a Törzsadatlap dokumentumon a törzskönyvi alanyra vonatkozó adatok,
· a helyi önkormányzati költségvetési szerv alapító okirata és annak esetleges módosításai, illetve év közbeni megszűnés esetén a megszüntető okirata (KTÖRZS alapján),
· a KGR K11 rendszerből előállított 2025. évi beszámoló 05/A, 06/A, és 11/I űrlapja,
· az ebr42 rendszerben teljesített elszámolás,
· Fpartner programból előállított adatlapok,
· az önkormányzat által igénybe vett támogatásokhoz kapcsolódó ÁSZ által végzett ellenőrzésről készült jelentés (amennyiben az ÁSZ végzett ellenőrzést).

Az Igazgatóságon elvégzendő felülvizsgálati feladatok szempontjai
· A támogatási jogcímenkénti kormányzati funkciók szerepelnek-e az önkormányzat, költségvetési szerv törzskönyvi kivonatában. Amennyiben az egyes jogcímekhez kapcsolódó kormányzati funkciók – ide nem értve a technikai funkció kódokat, a támogatási célok, a költségvetési szerv vállalkozási tevékenységeinek megfelelő, valamint más költségvetési szerv részére végzett tevékenységének megfelelő kormányzati funkciókat – nem szerepelnek a törzskönyvi nyilvántartásban, azok felvételének szükségességére fel kell hívni az önkormányzat figyelmét. (A kormányzati funkció szerepeltetésének hiánya önmagában nem alapozza meg a visszafizetési kötelezettség előírását.)
· A támogatás felhasználása megfelelt-e a 2025. évi Kvtv. és egyéb jogszabály által meghatározottaknak.
· A támogatás teljes összege felhasználásra került-e 2025. december 31-éig a 2025. évi beszámoló adatai alapján.
· Csak a támogatási időszakban teljesített kiadásokat vették-e figyelembe a 2025. évi beszámoló adatai alapján.
· A felülvizsgálat eredményeként megállapított, fel nem használt támogatás visszafizetése megtörtént-e (a felülvizsgálat befejezését követő feladat).

A helyszíni ellenőrzés dokumentumai
· A könyvelési programból kinyomtatott főkönyvi kivonat, amely kormányzati funkciónként tartalmazza a kiadásokat és bevételeket,
· a könyvelés alapját képező bizonylatok (szerződések, számlák, megállapodások stb.).

A helyszíni ellenőrzés szempontjai
· A kormányzati funkciók szerint kinyomtatott főkönyvi kivonat adatait a rendelkezésre bocsátott bizonylatok alátámasztják-e.
· A kormányzati funkciók szerint kinyomtatott főkönyvi kivonat adatai a 05/A és a 11/I űrlap adatait alátámasztják-e.
· Az önkormányzat teljes beszámolóját tekintve egy kiadást csak egy jogcímen, egyszeresen számoltak-e el.
· A támogatás felhasználásánál figyelembe vehető kormányzati funkciókon a támogatási célnak megfelelő kiadásokat számolták-e el.
· A támogatás felhasználását számlák, bankszámlakivonatok, pénztár- és egyéb bizonylatok alátámasztják-e.
· Biztosították-e a kapott támogatás felhasználásának elkülönített, naprakész nyilvántartását.

1.1. Az e melléklet szerinti jogcímeken nyújtott támogatások tárgyév december 31-ig használhatók fel és elsősorban működési célokat szolgálnak. A támogatások felhalmozási bevételként eredeti előirányzatként akkor sem tervezhetők, ha e melléklet szerint valamely támogatás esetében az elszámolási szabályok lehetővé teszik a felhalmozási kiadások elszámolását, és a felhalmozási kiadások nem veszélyeztethetik a feladatokhoz kapcsolódó működtetési tevékenységeket, a feladat jogszabályokban rögzített paramétereknek megfelelő ellátásához szükséges működési kiadások teljesítését. Az e melléklet szerinti támogatások megalapozottságának államháztartásról szóló jogszabályok szerinti ellenőrzése a támogatást megalapozó valamennyi kritérium vizsgálatát magában foglalja.
1.2. A települési önkormányzatok (a továbbiakban: önkormányzat) közigazgatási státuszát a tárgyévet megelőző év november 1-jei állapotnak megfelelően, az állandó lakosságszám és ezen belül korcsoportokba tartozók tekintetében a személyiadat- és lakcímnyilvántartásért felelős miniszter által vezetett minisztérium – tárgyévet megelőző év január 1-jei állapotnak megfelelő – adatait kell figyelembe venni.
1.3. Az e melléklet szerinti iparűzési adóerő-képesség figyelembevétele a következők szerint történik:
1.3.1. Az önkormányzatok tárgyévet megelőző évben adatot szolgáltatnak az iparűzési adóerő-képesség alapjául szolgáló helyi iparűzési adóalapról (a továbbiakban: iparűzési adóerő-képességet meghatározó adóalap) és az annak 1,4%-át jelentő iparűzési adóerő-képességről (a továbbiakban: iparűzési adóerő-képesség).
1.3.2. A 2023. július 1-jén hatályos iparűzésiadó-rendelettel nem rendelkező önkormányzat esetében egy lakosra jutó iparűzési adóerő-képességként 26 000 forintot kell figyelembe venni, ezen érték és a lakosságszám szorzata az érintett önkormányzat iparűzési adóerő-képességét meghatározó adóalapja.
1.3.3. Az iparűzési adóerő-képességet meghatározó adóalap a fővárosi és a kerületi önkormányzatok között a fővárosi önkormányzat és a kerületi önkormányzatok közötti forrásmegosztásról szóló 2006. évi CXXXIII. törvény tárgyévet megelőző év január 1-jén hatályos 3. §-a, illetve annak melléklete szerint kerül megosztásra. Budapest Főváros lakosságszámaként az egy lakosra jutó iparűzési adóerő-képesség számításakor a fővárosi kerületek együttes lakosságszámát kell figyelembe venni.
1.4. A helyi önkormányzatokért felelős miniszter az általa üzemeltetett elektronikus rendszeren keresztül tárgyév január 15-éig az önkormányzatok számára elérhetővé teszi az e melléklet szerinti jogcímeken az önkormányzatokat megillető összegeket.
1.5. Az e mellékletben szereplő jogcímek szerinti támogatások igénylési és döntési eljárására, valamint az önkormányzati szolidaritási hozzájárulás megállapítására és a nettó finanszírozás keretében történő levonására nem kell alkalmazni az általános közigazgatási rendtartásról szóló 2016. évi CL. törvény (a továbbiakban: Ákr.) szabályait.
1.6. Az e mellékletben szereplő jogcímek szerinti támogatások igénylése és év közbeni módosítása az államháztartásért felelős miniszter által az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.) alapján kiadott tájékoztató és értesítő alapján történik.
1.7. Társult feladatellátás esetén a társulási megállapodás szerinti székhely önkormányzat igényelhet támogatást.
1.8. Amennyiben az önkormányzat az e melléklet szerinti támogatással érintett feladatot intézménye vagy társulás útján látja el, úgy a támogatás és az önkormányzati hozzájárulás összegét a 018030 Támogatási célú finanszírozási műveletek kormányzati funkción biztosítja az intézménye, társulása részére. A támogatással szemben elszámolható szakmai kormányzati funkciókon a ténylegesen a szakmai feladatok ellátásával összefüggő kiadások könyvelhetők.

2025. évi Kvtv. 2. melléklet 1.1.

IV. 1. A települési önkormányzatok működésének általános támogatása

	ELŐIRÁNYZAT:
	312.064,7 millió forint



2.1. A jogcím szerinti támogatás elszámolásának államháztartásról szóló jogszabályok szerinti felülvizsgálata során, ahhoz kapcsolódóan a Kincstár betekinthet az önkormányzatnál rendelkezésre álló, adótitkot is tartalmazó okiratokba, dokumentumokba, az iparűzésiadó-bevallásokba.
2.2. A támogatások felhasználásával kapcsolatos szabályok:
2.2.1. Az 1.1.1.3.1. Településüzemeltetés – közvilágítás alaptámogatása jogcím és az 1.1.1.3.2. Településüzemeltetés – közvilágítás üzemeltetési támogatása jogcím kivételével a támogatások a 2.2.2. pont szerinti támogatás-kiegészítéssel növelt együttes összege kizárólag az igazgatással, településüzemeltetéssel és egyéb önkormányzati feladatokkal kapcsolatos kiadásokra használható fel.
2.2.2. Az 1.1.1.3.1. Településüzemeltetés – közvilágítás alaptámogatása jogcím és az 1.1.1.3.2. Településüzemeltetés – közvilágítás üzemeltetési támogatása jogcím kivételével a támogatásokra az alábbiak szerint emelt mértékben jogosultak a legfeljebb 15 600 forint egy lakosra jutó iparűzési adóerő-képességgel rendelkező önkormányzatok.
2.2.2.1. A kiegészítés mértékének számításakor alkalmazandó paramétertábla:

	
	A
	B
	C
	D

	 
	Kategóriák az önkormányzat egy lakosra jutó iparűzési adóerő-képessége szerint (forint)
	Támogatás-kiegészítés mértéke (%)

	 
	alsó határ
	felső határ
	maximum
	minimum

	1
	1
	10 000
	50
	45

	2
	10 001
	13 300
	45
	20

	3
	13 301
	15 600
	20
	0



2.2.2.2. A kiegészítés összege a kiegészítés alapja és a kiegészítés százalékos mértékének szorzata, ahol a kiegészítés mértéke az egy lakosra jutó iparűzési adóerő-képesség növekedésével arányosan csökken és az alábbi képlet alapján határozható meg:
KM = C + (AE – A)/(B – A) * (D – C)
ahol:
KM = támogatás-kiegészítés százalékos mértéke,
AE = az önkormányzat egy lakosra jutó iparűzési adóerő-képessége, ami alapján a kiegészítés mértékének számítása szerinti paramétertábla megfelelő sora alkalmazandó,
A–D = a kiegészítés mértékének számításakor alkalmazandó 2.2.2.1. pont szerinti paramétertábla oszlopai szerinti értékek.
2.3. Az 1.1.1.2. Településüzemeltetés – zöldterület-gazdálkodás támogatása jogcímre, az 1.1.1.3.1. Településüzemeltetés – közvilágítás alaptámogatása jogcímre és az 1.1.1.5. Településüzemeltetés – közutak támogatása jogcímre vonatkozó közös szabályok:
2.3.1. A kiválással érintett önkormányzatnak az 1.1.1.2. Településüzemeltetés – zöldterület-gazdálkodás támogatása jogcímet, az 1.1.1.3.1. Településüzemeltetés – közvilágítás alaptámogatása jogcímet és az 1.1.1.5. Településüzemeltetés – közutak támogatása jogcímet meghatározó alapadatokat lakosságarányosan meg kell osztani a 2014. évben megalakult önkormányzattal. Amennyiben a 2014. évben megalakult önkormányzat és az az önkormányzat, amelyből kivált, megállapodik az érintett jogcímek szerinti támogatást megalapozó adatok két település közötti megbontásáról, úgy e támogatásokat az önkormányzatok egymás között pénzeszközátadással rendezik.
2.3.2. Amennyiben a Központi Statisztikai Hivatal tárgyévet megelőző második év december 31-ei állapotnak megfelelően elkészített Országos Statisztikai Adatfelvételi Program (a továbbiakban: OSAP-jelentés) az 1.1.1.3.1. Településüzemeltetés – közvilágítás alaptámogatása jogcímet, az 1.1.1.4. Településüzemeltetés – köztemető támogatása jogcímet és az 1.1.1.5. Településüzemeltetés – közutak támogatása jogcímet meghatározó megalapozó adatai eltérnek az ezen időpont szerinti tényleges adatoktól, úgy az OSAP-jelentés tárgyév június 30-áig történő javítása alapján az érintett jogcímek szerinti támogatásokban történő változások finanszírozása augusztus hónaptól történik.

[bookmark: _Toc235613096]IV. 1. 1. 1. Önkormányzati hivatal működésének támogatása (2025. évi Kvtv. 2. m. 1.1.1.1.)

	Fajlagos összeg
	legfeljebb 30 000 fő lakosságszámú települési székhelyű hivatalok esetén
7 526 500 forint/fő
ettől eltérő lakosságszámú települési székhelyű hivatalok esetén 6 994 000 forint/fő



3.1. A központi költségvetés támogatást biztosít az önkormányzati hivatal működési kiadásaihoz az Mötv. szerint a tárgyév január 1-jén működő hivatali struktúrának megfelelően. Amennyiben év közben változik a közös hivatali struktúra, vagy a tárgyév január 1-jéhez képest megváltozik a közös hivatal székhelye, azt az érintett önkormányzatok egymás között pénzeszközátadással rendezik. A 2025. január és február hónapokban az önkormányzatok a Magyarország 2024. évi központi költségvetéséről szóló 2023. évi LV. törvény (a továbbiakban: 2024. évi költségvetési törvény) szerint megállapított önkormányzati hivatal működésének támogatása figyelembe vételével részesülnek támogatásban. Tárgyév március hónaptól az e törvény alapján megállapított szabályok szerint megállapított éves támogatás alapján történik a támogatás folyósítása.
3.2. A támogatás meghatározása az elismert hivatali létszám alapján a személyi és dologi kiadások elismert átlagos költségeinek figyelembevételével történik. Közös önkormányzati hivatal esetében a támogatásra a székhely önkormányzat jogosult.
3.3. Az elismert hivatali létszám a számított alaplétszám korrekciós tényezőkkel korrigált összege. Önálló polgármesteri hivatal esetében az elismert hivatali létszám megegyezik a számított alaplétszámmal. Budapest Főváros Önkormányzata esetében az elismert hivatali létszám 470 fő.
3.4. A számított alaplétszám számításakor a település típusára, a lakosságszám-kategóriákra és az elismert köztisztviselői létszámra vonatkozó adatokat az alábbi paramétertábla szerint kell figyelembe venni:

	
	A
	B
	C
	D 

	 
	 Lakosságszám
	 Elismert köztisztviselői létszám 

	 
	 alsó határa
	 felső határa
	 minimum
	 maximum 

	1
	Községek 

	2
	2 000
	3 000
	6
	8

	3
	3 001
	5 000
	8
	14

	4
	5 001
	11 652
	14
	23

	5
	Városok

	 6
	1 707
	5 000
	10
	19

	7
	5 001
	1 0000
	19
	26

	8
	10 001
	20 000
	26
	40

	9
	20 001
	34 900
	40
	58

	10
	34 901
	42 983
	58
	85

	11
	Megyei jogú városok

	12
	29 913
	60 000
	76
	135

	13
	60 001
	100 000
	135
	200

	14
	100 001
	193 979
	200
	282 

	15
	Fővárosi kerületek

	16
	22 328
	60 000
	64
	112

	17
	60 001
	100 000
	112
	131 

	18
	100 001
	130 165
	131
	157



3.5. A számított alaplétszám az alábbi képlet alapján határozható meg:
SZAL = C + (ÖL – A)/(B – A) * (D – C) két tizedesre kerekítve
ahol:
SZAL = számított alaplétszám,
ÖL = az önkormányzat(ok) lakosságszáma, amennyiben a községi székhelyű közös hivatalt fenntartó önkormányzatok együttes lakosságszáma nem éri el a 2 000 főt, úgy 2 000 főként kell a számításkor figyelembe venni,
A–D = az elismert hivatali létszám számításakor alkalmazandó 3.4. pont szerinti paramétertábla oszlopai szerinti érték.
3.6. A közös hivatal esetében az elismert hivatali létszám a korrekciós tényezők figyelembevételével a következő képlet alapján határozható meg:
EHL = SZAL * (1 + Ka + Kb + Kc), két tizedesre kerekítve
ahol:
EHL = elismert hivatali létszám,
SZAL = számított alaplétszám,
Ka = közös önkormányzati hivatalt fenntartó önkormányzatok száma és együttes lakosságszámától függő korrekciós tényező (3.7. pont szerinti paramétertábla értékei),
Kb = közös önkormányzati hivatalt fenntartó önkormányzatok területén működő nemzetségi önkormányzatok – tárgyévet megelőző év december 1-jei állapotnak megfelelő – számától függő korrekciós tényező. Értéke 0–1 nemzetiségi önkormányzat esetén 0, 2–3 nemzetiségi önkormányzat esetén 0,04, 4–8 nemzetiségi önkormányzat esetén 0,07, 9 vagy több nemzetiségi önkormányzat esetén 0,1,
Kc = amennyiben a közös hivatal székhelye járási székhely önkormányzat, úgy az értéke 0,04, egyébként 0.
3.7. A 3.6. pont szerinti a közös önkormányzati hivatalt fenntartó önkormányzatok számától és együttes lakosságszámától függő Ka korrekciós tényezőt az alábbi paramétertábla tartalmazza:

	
	A
	B
	C 

	 
	 Közös önkormányzati hivatalt fenntartó önkormányzatok
	 Ka korrekciós tényező 

	 
	 száma
	 együttes lakosságszáma
	

	1
	2–5
	 3 000 fő alatt
	0,13 

	2
	6–7
	
	0,15 

	3
	8–9
	
	0,17 

	4
	10 vagy több
	
	0,19 

	5
	3–5
	 3 000–5 000 fő között
	0,12 

	6
	6–7
	
	0,14 

	7
	8–9
	
	0,16 

	8
	10 vagy több
	
	0,18 

	9
	3–5
	 5 000 fő felett
	0,06 

	10
	6–7
	 
	0,08 

	11
	8–9
	 
	0,10 

	12
	10 vagy több önkormányzat
	 
	0,12 



3.8. A közös hivatal esetében a közös hivatalt alkotó hetedik és minden további település után az elismert hivatali létszám településenként 1 fővel nő. A járási székhely önkormányzat, illetve az 5 000 fő lakosságszám feletti község, nagyközség önkormányzata esetében az elismert hivatali létszám 2 fővel emelkedik függetlenül attól, hogy önállóan vagy közös hivatal útján gondoskodik a hivatali feladatok ellátásáról.
3.9. Az 1.1.1.1. Önkormányzati hivatal működésének támogatása jogcímen megállapított támogatást közös önkormányzati hivatal esetében
a) a nem székhely szerinti önkormányzat esetében az önkormányzat lakosságszámának a közös hivatalt fenntartó önkormányzatok együttes lakosságszámához viszonyított arányában,
b) a székhely szerinti önkormányzat esetében a megállapított támogatásnak a nem székhely önkormányzatokra jutó részével csökkentett összege szerint
kell a kiegészítés meghatározásánál figyelembe venni. Az 1.1.1.1. Önkormányzati hivatal működésének támogatása jogcímen elvégzett kiegészítést követően megállapított támogatás – közös hivatalt fenntartó önkormányzatoknál megállapított – együttes összege a közös hivatal székhelye szerinti önkormányzatot illeti meg.
3.10. A közös önkormányzati hivatal esetében a hivatalhoz tartozó kirendeltségeknél dolgozók személyi kiadásai kizárólag abban az esetben számolhatók el az 1.1.1.1. Önkormányzati hivatal működésének támogatása jogcímen kapott támogatással szemben, ha a dolgozókat a közös önkormányzati hivatali intézmény foglalkoztatja.

[bookmark: _Toc235613097]IV. 1. 1. 2. Településüzemeltetés - zöldterület-gazdálkodás támogatása (2025. évi Kvtv. 2. m. 1.1.1.2.)

	Fajlagos összeg: 
	26 000 forint/hektár



4.1. A támogatás az önkormányzatokat a zöldterületek, és az azokhoz kapcsolódó építmények kialakításához, fenntartásához kapcsolódóan a belterület nagysága alapján illeti meg. Budapest Főváros Önkormányzata e jogcímen 550,0 millió forint támogatásra jogosult.
4.2. A belterületre vonatkozóan az állami alapadatok és adatbázisok kezelésére a Kormány által rendeletben kijelölt országos illetékességű földmérési és térinformatikai szervezet által az ingatlan-nyilvántartási adatbázisból ingyenesen rendelkezésre bocsátott 2023. december 31-én hatályos területi összesítőben szereplő adatokat kell figyelembe venni.

[bookmark: _Toc235613098]IV. 1. 1. 3. Településüzemeltetés - közvilágítás támogatása (2025. évi Kvtv. 2. m. 1.1.1.3.)

	Fajlagos összeg: 
	5.1.1. pontban meghatározott összeg



5.1. Az 1.1.1.3.1. Településüzemeltetés – közvilágítás alaptámogatása jogcímen a támogatás az önkormányzatokat a településen történő közvilágítás biztosításához kapcsolódóan illeti meg. A támogatás meghatározása a településen kiépített kisfeszültségű hálózat kilométerben meghatározott hossza alapján történik, a tárgyévet megelőző második évi országosan összesített önkormányzati beszámolóban szereplő 064010 Közvilágítás kormányzati funkció alapján településkategóriánként számított átlagos, egy kilométerre jutó nettó működési kiadások figyelembevételével.
5.1.1. A támogatás fajlagos összege
a) főváros, megyei jogú város, 40 000 fő lakosságszám feletti város esetében: 425 000 forint/km, 
b) 10 001–40 000 fő lakosságszám közötti település esetében: 411 000 forint/km,
c) 10 001 fő lakosságszám alatti település esetében: 335 000 forint/km.
5.1.2. A településen kiépített kisfeszültségű hálózat hossza tekintetében az OSAP-jelentés „Jelentés a települések villamosenergia-ellátásáról” adatgyűjtés szerinti adatokat kell figyelembe venni azzal, hogy Budapest Főváros Önkormányzata tekintetében a kiépített kisfeszültségű hálózat hossza megegyezik a budapesti kerületeknél rögzített adatok összegével.
5.2. Az 1.1.1.3.2. Településüzemeltetés – közvilágítás üzemeltetési támogatása jogcímen a központi költségvetés kiegészítő támogatást biztosít az önkormányzatoknak az általuk biztosított közvilágítási feladattal összefüggésben felmerült kiadásokhoz az 1.1.1.3.1. Településüzemeltetés – közvilágítás alaptámogatása jogcímen kapott támogatás figyelembevételével.
5.2.1. A támogatás összege nem haladhatja meg a közvilágítás teljes éves nettó működési kiadásának az 1.1.1.3.1. Településüzemeltetés – közvilágítás alaptámogatása jogcímen kapott támogatással csökkentett összegét. Az ezzel kapcsolatos önkormányzati adatszolgáltatást a Kincstár ellenőrzi.
5.2.2. A támogatás megállapításához szükséges adatszolgáltatás tartalmát az államháztartásért felelős miniszter által kiadott útmutató rögzíti, amelyet az elszámolás során is figyelembe kell venni.
5.2.3. A támogatás önkormányzatonkénti összegének meghatározásáról és annak összegéről – az önkormányzatok által nyújtott adatszolgáltatás alapján, az önkormányzatok egy lakosra jutó iparűzési adóerő-képességét is figyelembe véve – az államháztartásért felelős miniszter tárgyév január 8-áig dönt. Az önkormányzatok által az 1.6. pont szerinti tájékoztató és értesítő alapján kezdeményezett évközi előirányzat-módosítások alapján az államháztartásért felelős miniszter a döntését módosíthatja.
5.2.4. A támogatás 12%-ának folyósítása január hónap utolsó munkanapját megelőző második munkanapon, majd ezt követően az Ávr.-ben meghatározottak szerint történik.
5.3. Az 1.1.1.3. Településüzemeltetés – közvilágítás támogatása jogcímen biztosított támogatás szempontjából kizárólag a 064010 Közvilágítás kormányzati funkción elszámolt kiadások vehetők figyelembe.

Az Igazgatóságon elvégzendő felülvizsgálati feladatok dokumentumai
· Ezen Segédlet III. pontja - Az Igazgatóságon elvégzendő felülvizsgálati feladatok dokumentumai,
· a KGR K11 rendszerből előállított 2025. évi beszámoló 11/C és 11/I űrlapja.

Az Igazgatóságon elvégzendő felülvizsgálati feladatok szempontjai
· Ezen Segédlet III. pontja - Az Igazgatóságon elvégzendő felülvizsgálati feladatok szempontjai.
· A 2025. évi Kvtv. 2. melléklet 1.1.1.3. Településüzemeltetés – közvilágítás támogatása tárgyévi támogatás elszámolása a 2025. évi beszámoló 11/C űrlapjának 2. sorában megtörtént-e.
· Vizsgálandó, hogy kizárólag a 064010 Közvilágítás kormányzati funkción elszámolt kiadásokat vették-e figyelembe.

A helyszíni ellenőrzés dokumentumai
· Közvilágitás szolgáltatás igénybevételére vonatkozó szerződés,
· kifizetéseket igazoló bankszámlakivonatok és azok alapbizonylatai (ajánlattétel, számla).

A helyszíni ellenőrzés szempontjai
· Ezen Segédlet III. pontja - A helyszíni ellenőrzés szempontjai.
· A támogatás felhasználását a közvilágítás feladatellátáshoz kapcsolódó számlák, bizonylatok, továbbá az analitikus nyilvántartás alátámasztja-e.

[bookmark: _Toc235613099]IV. 1. 1. 4. Településüzemeltetés - köztemető támogatása (2025. évi Kvtv. 2. m. 1.1.1.4.)

	Fajlagos összeg: 
	6.2. és 6.4-6.5. pontokban meghatározott összeg



6.1. A támogatás az önkormányzatot a köztemető fenntartásával kapcsolatos feladataihoz kapcsolódóan illeti meg, a tárgyévet megelőző második évi országosan összesített önkormányzati beszámolóban szereplő 013320 Köztemető-fenntartás és -működtetés kormányzati funkció településkategóriánként számított egy négyzetméterre eső nettó működési kiadások figyelembevételével.
6.2. 100 000 forint támogatás illeti meg azon önkormányzatokat, amelyeknek a 6.1. pont szerinti kormányzati funkción mutatkozó nettó kiadása nem haladja meg a 100 000 forintot, illetve az OSAP-jelentés alapján naturális mutatóval rendelkeznek, de a 6.1. pont szerinti kormányzati funkción nettó kiadásuk nem mutatkozott. Nem részesülnek támogatásban azon önkormányzatok, amelyek az OSAP-jelentésben nem szerepeltettek temetőt. Azon önkormányzatok, amelyek temetővel nem rendelkeznek, de megállapodás alapján köztemető fenntartásához hozzájárulnak, vagy a feladatot ellátják, és a fenti kormányzati funkción nettó működési kiadásuk a Kincstár által ellenőrzött és igazolt módon meghaladja a 100 000 forintot, a nettó kiadásuk 90%-ának megfelelő összegű támogatásra, de legalább 100 000 forintra jogosultak.
6.3. E támogatásban a fővárosi kerületek nem részesülnek.
6.4. Budapest Főváros Önkormányzata esetében a támogatás összege 18,3 millió forint.
6.5. A támogatás fajlagos összege
a) megyei jogú város, 40 000 fő lakosságszám feletti település esetében: 85 forint/m2,
b) 10 001–40 000 fő lakosságszám közötti település esetében: 115 forint/m2,
c) 10 001 fő lakosságszám alatti település esetében: 85 forint/m2.
6.6. A településen lévő köztemető nagyságát az OSAP-jelentés „Jelentés az önkormányzatok tulajdonában lévő ingatlanvagyonról „T” adatlap 01–04. sorok” adatai alapján kell figyelembe venni.

[bookmark: _Toc235613100]IV. 1. 1. 5. Településüzemeltetés - közutak támogatása (2025. évi Kvtv. 2. m. 1.1.1.5.)

	Fajlagos összeg: 
	7.2. pontban meghatározott összeg



7.1. A támogatás az önkormányzatot a közutak fenntartásával kapcsolatos feladataihoz kapcsolódóan illeti meg, a 2023. évi országosan összesített önkormányzati beszámolóban szereplő 045160 Közutak, hidak, alagutak üzemeltetése, fenntartása és 045170 Parkoló, garázs üzemeltetése, fenntartása kormányzati funkciók alapján településkategóriánként számított nettó működési kiadások figyelembevételével.
7.2. A támogatás fajlagos összege
a) főváros, fővárosi kerületek, megyei jogú város, 40 000 fő lakosságszám feletti város esetében: 485 000 forint/km,
b) 10 001–40 000 fő lakosságszám közötti település esetében: 311 000 forint/km,
c) 10 001 fő lakosságszám alatti település esetében: 245 000 forint/km.
7.3. A településen lévő belterületi út hosszát az OSAP-jelentés „Helyi közutak és hidak adatai” alapján kell figyelembe venni.

[bookmark: _Toc235613101]IV. 1. 1. 6. Egyéb önkormányzati feladatok támogatása (2025. évi Kvtv. 2. m. 1.1.1.6.)

	FAJLAGOS ÖSSZEG:
	2 800 forint/fő, 
de legalább a 8.2. pontban meghatározott összeg



8.1. A központi költségvetés támogatást biztosít az önkormányzatok számára az Mötv. 13. §-ában meghatározott egyes kötelező feladatok ellátásához.
8.2. A támogatás minimális összege
a) az 1 000 fő lakosságszámot meg nem haladó azon települések esetében, ahol az egy lakosra jutó iparűzési adóerő-képesség nem haladja meg a 32 000 forintot: 6,6 millió forint,
b) az 1 000 fő lakosságszám feletti azon települések esetében, ahol az egy lakosra jutó iparűzési adóerő-képesség nem haladja meg a 32 000 forintot: 8,5 millió forint,
c) az egyéb települések esetében: 4,8 millió forint.

[bookmark: _Toc235613102]IV. 1. 1. 7. Lakott külterülettel kapcsolatos feladatok támogatása (2025. évi Kvtv. 2. m. 1.1.1.7.)

	FAJLAGOS ÖSSZEG: 
	2 550 forint/külterületi lakos



A központi költségvetés támogatást biztosít a lakott külterülettel rendelkező önkormányzatoknak a külterületi lakosok tárgyévet megelőző év január 1-jei száma alapján.
Az Igazgatóságon elvégzendő felülvizsgálati feladatok dokumentumai
· Ezen Segédlet III. pontja - Az Igazgatóságon elvégzendő felülvizsgálati feladatok dokumentumai,
· a KGR K11 rendszerből előállított 2025. évi beszámoló 11/C, 11/I és 11/K űrlapja.

Az Igazgatóságon elvégzendő felülvizsgálati feladatok szempontjai
· Ezen Segédlet III. pontja - Az Igazgatóságon elvégzendő felülvizsgálati feladatok szempontjai.
· Megalapozott volt-e a beszámoló 11/C űrlapján a vizsgált jogcím vonatkozásában az önkormányzat által szerepeltetett felhasználás.
· Az önkormányzat által a beszámoló 11/C űrlapján a vizsgált jogcím vonatkozásában az önkormányzat által szerepeltetett felhasználást a 11/I űrlap megfelelő kormányzati funkcióin szereplő kiadások alátámasztják-e. 
· Az önkormányzat által a beszámoló 11/C űrlapján a vizsgált jogcím vonatkozásában kimutatott felhasználás során nem került-e szerepeltetésre olyan kiadás, amely egyéb állami támogatással fedezett a 2025. évi beszámoló adatai alapján.
· A vizsgált jogcímen kapott (a 2025. Kvtv. 2. melléklet II. 2.2.2. pontja szerinti támogatás kiegészítéssel növelt együttes összeg) támogatás felhasználása kizárólag az igazgatással, a település-üzemeltetéssel és egyéb önkormányzati feladatokkal kapcsolatos kiadásokra (2025. évi Kvtv. 2. melléklet II. 2.2.1. pont) történt-e a 2025. évi beszámoló adatai alapján.
· A felhasználás felülvizsgálatakor az egyéb önkormányzati feladatokkal kapcsolatos kiadásoknál ne kerüljön sor olyan kiadás figyelembevételére, amely esetében más jogszabály kimondja, hogy az kizárólag csak saját költségvetés terhére megvalósítható.
· Az 1.1.1. jogcím szerinti támogatáshoz kapcsolódóan a 11/K űrlap 12. sorában szerepeltetett érték abban az esetben lehet megalapozott, ha a feladatok ellátásához társulás vagy másik önkormányzat felé a 018030 Támogatási célú finanszírozási műveletek kormányzati funkción teljesített kiadással hozzájárult az önkormányzat.

Állásfoglalás – támogatás felhasználása 
(Kiadta: Magyar Államkincstár Önkormányzati Főosztály, kelte: 2020. március 11.)

A 2020. évi kiegészítő felmérés kapcsán újabb kérdések érkeztek az egyik Igazgatóságtól a 2. melléklet I. 1. a) Önkormányzati hivatal működési támogatása jogcím és az arra meghatározott Kvtv. 2. melléklet I. 1. f) Beszámítás, kiegészítés összegekkel kapcsolatban.

1. Az önkormányzatok részéről felmerült a kérdés, hogy a közös hivatali támogatás jogcímre vonatkozó kiegészítés összege megilleti-e a tagönkormányzatokat, mivel a közös hivatali támogatásra kizárólag a székhely önkormányzat jogosult, amennyiben igen:
· azt milyen feltételek mellett, milyen módon és könyveléstechnikai szempontból mely rovat és COFOG használata mellett adhatja át a székhely önkormányzat a tagönkormányzatok számára,
· a székhely önkormányzat milyen módon számol el a teljes közös hivatali támogatási összeggel,
· a tagönkormányzat a megkapott támogatást mire használhatja fel.
A közös hivatali támogatás jogcímen megállapított támogatási összeg a kiegészítéssel és beszámítással korrigált összeg, mely a közös hivatal székhelyét illeti meg. Az önkormányzatonként megjelenített összeg csak a számítás levezetésére szolgál. A támogatás felhasználásának szabálya a korábbi évekhez képest nem változott, kizárólag a támogatás kiszámításának módjában történt változás (annak érdekében, hogy a közös hivatalok szervezése során a praktikussági és hatékonysági szempontok figyelembevételét ne befolyásolják gazdasági megfontolások). 
1. Ugyanez a kérdés merült fel akkor is, ha a közös hivatali támogatás jogcímre vonatkozó beszámítás összege csökkenti a tagönkormányzat esetében a közös hivatal finanszírozási összegét, akkor a tagönkormányzat köteles-e az így keletkező közös hivatali „támogatás csökkentést” teljes egészében vagy részben megtéríteni a székhely önkormányzat részére. Illetve, abban az esetben is, ha ez nem kötelező, de megállapodás alapján szándékában áll megtéríteni a tag önkormányzatnak, azt milyen feltételek mellett és módon teheti meg úgy, hogy kiadásai között a székhely önkormányzatnak átadott beszámítás ellentételezés elszámolható legyen. Véleményünk szerint a székhely önkormányzatok azért is kérhetik a tagönkormányzattól a beszámítás összegét, mivel előfordul, hogy a beszámítással érintett önkormányzat által fizetendő szolidaritási hozzájárulás összegét csökkenti a közös hivatal támogatásának terhére érvényesített beszámítás.
Amennyiben a közös hivatal működésére megállapított támogatás nem elegendő a működtetéshez, úgy a tagok között kötött megállapodás alapján szükséges biztosítani a hiányzó összeget, így a hiányzó összeg megfizetésének módja kizárólag a tagok megállapodásától függ.

1. A fent jelzett e-mailben érkezett iránymutatással kapcsolatosan Igazgatóságunk számára nem egyértelmű, a következő bekezdés:
„A társult önkormányzatok természetesen jelezhetik olyan irányú igényüket, hogy a hivatal bevételeinek számítása során a kiegészítéssel növelt összeget vegyék majd figyelembe, de ez nem kötelező érvényű. Amennyiben a tagönkormányzatok biztosítani szeretnék, hogy az önkormányzati hivatal működésének támogatása kiegészítéssel növelt összege teljes egészében a hivatal működésére kerüljön felhasználásra, ezt a hivatali költségvetés tervezése során érvényesíthetik.”
Amennyiben a társult önkormányzatok nem járulnak hozzá a kiegészítéssel növelt összeg figyelembevételéhez a közös hivatal bevételeinek számítása során, akkor a székhely önkormányzat milyen támogatási összeggel számolhat a költségvetés tervezése során. Igazgatóságunk értelmezése szerint, a székhely önkormányzat kiegészítő felmérésének 4. sorában („I.1.a-I.1.f Önkormányzati hivatal működésének támogatása - beszámítás és kiegészítés (valamint közös hivatalok esetében a tagokra lakosságszám szerint jutó - beszámítással és kiegészítéssel korrigált – támogatással növelt össze))” szereplő összeggel kell, hogy számoljon
· a székhely önkormányzat költségvetésében közös hivatali támogatás jogcímként, és
· a közös hivatali költségvetés tervezése során a hivatal bevételének egy részeként.

Ahogy a hivatkozott levélben is szerepel, a Kvtv. 2. melléklet Kiegészítő szabályok 3.fa) pontja értelmében az „I.1.a)-e) pontok szerinti támogatások az I.1.f) pontja szerinti beszámítással csökkentett, kiegészítéssel, és az I.1.g) pont szerinti korrekcióval növelt együttes összege kizárólag az igazgatással, településüzemeltetéssel és egyéb önkormányzati feladatokkal kapcsolatos kiadásokra, illetve turisztikai kiadásokra használható fel.” Kizárólag a Kvtv. felhasználási szabálya értelmében a székhely önkormányzat jogszerűen felhasználhatja a támogatást egyéb igazgatási feladatokra is, azonban ebben az esetben is a közös hivatal működtetéséről szóló megállapodás lehet az irányadó, amennyiben ott rögzítésre került, hogy a hivatal működésre kapott támogatás egészét a hivatal működésére szükséges fordítani. A közös hivatalt fenntartó önkormányzatoknak közösen kell megállapítaniuk a hivatal költségvetését.
1. Egy önkormányzat esetében felmerült, hogy a számítási mód változásából adódó különbözetet milyen módon kaphatja meg az önkormányzat. 
A 2. kérdésre adott válasz szerint, amennyiben a közös hivatal működésére megállapított támogatás nem elegendő a működtetéshez, úgy a tagok között kötött megállapodás alapján szükséges biztosítaniuk a tagoknak a hiányzó összeget. Az állam a közös hivatalok működésére kizárólag a Kvtv. 2. melléklet I. 1. a) jogcímen megállapított támogatást biztosítja az ott meghatározott számítási mód alapján.

Az állásfoglalásban szereplő hivatkozásokat a 2025. évi Kvtv. 2. melléklet 1.1.1. A települési önkormányzatok működésének támogatása, valamint a 2025. évi Kvtv. 2. melléklet 62.4 Önkormányzati szolidaritási hozzájárulás jogcímekre szükséges alkalmazni.

A helyszíni ellenőrzés dokumentumai 
· Ezen Segédlet III. pontja – A helyszíni ellenőrzés dokumentumai.
[bookmark: _Toc385577677]
A helyszíni ellenőrzés szempontjai
· Ezen Segédlet III. pontja – A helyszíni ellenőrzés szempontjai.

[bookmark: _Toc235613103]IV. 1. 1. 8. Nem közművel összegyűjtött háztartási szennyvíz ártalmatlanítása (2025. évi Kvtv. 
2. m. 1.1.2.) 

	Fajlagos összeg:
	10.2. pontban meghatározott összeg



10.1. A támogatás az összegyűjtött és a hatóságilag kijelölt lerakóhelyeken igazoltan elhelyezett, nem közművel összegyűjtött háztartási szennyvíz (a továbbiakban: nem közművel összegyűjtött háztartási szennyvíz) mennyisége (m3) után illeti meg azon önkormányzatokat, amelyek
a) a vízgazdálkodásról szóló 1995. évi LVII. törvény alapján szervezett közszolgáltatás ellátásáról közszolgáltatóval legkésőbb tárgyév április 30-áig megkötött, hatályos szerződés útján,
b) a környezet és a vízbázisok védelme érdekében a közműves csatornahálózattal el nem látott településrészein keletkezett nem közművel összegyűjtött háztartási szennyvíz gyűjtéséről ártalmatlanítás céljából gondoskodnak.
10.2. A támogatás összege a hatályos közszolgáltatási szerződésben szereplő, a nem közművel összegyűjtött háztartási szennyvíz mennyisége után fizetendő szolgáltatási díj köbméterenkénti összege és az önkormányzati rendeletben szereplő természetes személy ingatlanhasználóra (lakosságra) vonatkozó, a nem közművel összegyűjtött háztartási szennyvíz mennyisége után fizetendő közszolgáltatási díj köbméterenkénti összege különbözetének 50%-a, legfeljebb 500 Ft/m3. A vízgazdálkodásért felelős miniszter az államháztartásért felelős miniszterrel egyetértésben az önkormányzatok adatszolgáltatása és a rendelkezésre álló forrás figyelembevételével az 500 forint/m3 korlátot megemelheti.
10.3. A támogatást az önkormányzatok a nem közművel összegyűjtött háztartási szennyvíz becsült évi mennyisége (m3) alapján – az Ávr. alapján kiadott tájékoztatóban és értesítőben szereplő időpontban – igénylik és annak tényleges, közszolgáltatási szerződés szerint összegyűjtött mennyisége alapján számolnak el.
10.4. A támogatás kizárólag a támogatás céljának megfelelően, a háztartási szennyvíz nem közművel való összegyűjtésére, kezelésére és ártalmatlanítására fordítható. A támogatás szempontjából kizárólag a 052020 Szennyvíz gyűjtése, tisztítása, elhelyezése kormányzati funkción elszámolt kiadások vehetők figyelembe.
10.5. A támogatás 60%-ának folyósítása tárgyév július hónap utolsó munkanapját megelőző második munkanapon, majd ezt követően az Ávr.-ben meghatározottak szerint történik.

Az Igazgatóságon elvégzendő felülvizsgálati feladatok dokumentumai
· Ezen Segédlet III. pontja - Az Igazgatóságon elvégzendő felülvizsgálati feladatok dokumentumai,
· a KGR K11 rendszerből előállított 2025. évi beszámoló 11/C és 11/I űrlapja.

Az Igazgatóságon elvégzendő felülvizsgálati feladatok szempontjai
· Ezen Segédlet III. pontja - Az Igazgatóságon elvégzendő felülvizsgálati feladatok szempontjai.
· Az elszámolt éves m3 mutatójának összevetése az előző évek elszámolt mutatóival, mely alapján az előző évek adataival nagyságrendileg egyezik-e az elszámolás, az eltérés indokolt-e.
· Megalapozott volt-e a beszámoló 11/C űrlapján a vizsgált jogcím vonatkozásában az önkormányzat által szerepeltetett felhasználás.
· Az önkormányzat által a beszámoló 11/C űrlapján a vizsgált jogcím vonatkozásában az önkormányzat által szerepeltetett felhasználás a 11/I űrlap megfelelő kormányzati funkcióin szereplő kiadások alátámasztják-e. 
· Az önkormányzat által a beszámoló 11/C űrlapján a vizsgált jogcím vonatkozásában kimutatott felhasználás során nem került-e szerepeltetésre olyan kiadás, amely egyéb állami támogatással fedezett a 2025. évi beszámoló adatai alapján.
· Az 1.1.2. jogcím szerinti támogatás kizárólag a támogatás céljának megfelelően, a háztartási szennyvíz nem közművel való összegyűjtésére, kezelésére és ártalmatlanítására fordítható. A támogatás szempontjából kizárólag a 052020 Szennyvíz gyűjtése, tisztítása, elhelyezése kormányzati funkciókon történt-e az elszámolás.
[bookmark: _Toc349121145]
A helyszíni ellenőrzés dokumentumai
· Ezen Segédlet III. pontja - A helyszíni ellenőrzés dokumentumai,
· az önkormányzat rendelete a nem közművel összegyűjtött háztartási szennyvíz begyűjtésére vonatkozó közszolgáltatásról,
· az önkormányzat és a hulladékkezelést végző közszolgáltató között létrejött közszolgáltatási szerződés,
· az önkormányzat analitikus nyilvántartása a keletkezett háztartási szennyvíz ártalmatlanításával kapcsolatosan,
· számlák, menetlevelek a folyékony hulladék elszállításáról, a lerakóhely üzemeltetőjének igazolása az átvett háztartási szennyvíz mennyiségéről.
[bookmark: _Toc349121146]
A helyszíni ellenőrzés szempontjai
· Ezen Segédlet III. pontja - A helyszíni ellenőrzés szempontjai.
· Az önkormányzat alkotott-e rendeletet a nem közművel összegyűjtött háztartási szennyvíz begyűjtésére vonatkozó közszolgáltatásról.
· Az önkormányzat és a hulladékkezelést végző közszolgáltató között létrejött-e közszolgáltatási szerződés.
· Vizsgálandó, hogy az önkormányzat szervezett hulladékkezelési közszolgáltatás keretében gondoskodott-e a lakossági folyékony hulladék gyűjtéséről ártalmatlanítás céljából, és csak a közműves csatornahálózattal el nem látott településrészein keletkezett lakossági folyékony hulladék gyűjtése és ártalmatlanítása után számolta-e el a támogatást.
· Az önkormányzat vezetett-e analitikus nyilvántartást a hulladékkezelésről, és az tartalmazta-e az érintettek nevét, az elszámolás alapját képező ténylegesen elszállított, a lakosok által igazolt folyékony hulladék mennyiségét, a szállítás időpontját.
· Az analitikus nyilvántartást az alapjául szolgáló számlák, menetlevelek szerint vezették-e.
· A lerakóhely üzemeltetője, az oda beszállított, ártalmatlanított folyékony hulladék mennyiségét igazolta-e, illetve a támogatás elszámolása ezen igazolás alapján történt-e.
· Az önkormányzat az elszámolásában csak a háztartásoktól elszállított folyékony hulladék mennyiségét vette-e számításba.

[bookmark: _Toc235613104]IV. 1. 1. 9. Határátkelőhelyek fenntartásának támogatása (2025. évi Kvtv. 2. m. 1.1.3.)

	FAJLAGOS ÖSSZEG:
	2 forint/ki- és belépési adatok



11.1. Az előirányzat a tárgyévet megelőző év december 31-ei schengeni külső (a magyar-ukrán, a magyar-román és a magyar-szerb) határszakaszokon közúti határátkelőhelyet fenntartó önkormányzatok támogatását szolgálja. A támogatás a tárgyévet megelőző második évi közúti ki- és belépési (személyi és járműforgalmi) adatok alapján kerül megállapításra. A támogatás felhasználása érdekében az önkormányzat és az illetékes határrendészeti kirendeltség vezetője együttműködési megállapodást köt.
11.2. A támogatás a határátkelőhely tisztántartása, megközelíthetősége érdekében felmerülő működési célú kiadásokra használható fel, a személyi jellegű kiadások kivételével. A támogatás szempontjából kizárólag
a) a 045160 Közutak, hidak, alagutak üzemeltetése, fenntartása, valamint
b) a 066020 Város-, községgazdálkodási egyéb szolgáltatások
kormányzati funkciókon elszámolt kiadások vehetők figyelembe.


Az Igazgatóságon elvégzendő felülvizsgálati feladatok dokumentumai
· Ezen Segédlet III. pontja - Az Igazgatóságon elvégzendő felülvizsgálati feladatok dokumentumai,
· a KGR K11 rendszerből előállított 2025. évi beszámoló 11/C és 11/I űrlapja.

Az Igazgatóságon elvégzendő felülvizsgálati feladatok szempontjai
· Ezen Segédlet III. pontja - Az Igazgatóságon elvégzendő felülvizsgálati feladatok szempontjai.
· Megalapozott volt-e a beszámoló 11/C űrlapján a vizsgált jogcím vonatkozásában az önkormányzat által szerepeltetett felhasználás.
· Az önkormányzat által a beszámoló 11/C űrlapján a vizsgált jogcím vonatkozásában az önkormányzat által szerepeltetett felhasználást a 11/I űrlap megfelelő kormányzati funkcióin szereplő kiadások alátámasztják-e. 
· Az önkormányzat által a beszámoló 11/C űrlapján a vizsgált jogcím vonatkozásában kimutatott felhasználás során nem került-e szerepeltetésre olyan kiadás, amely egyéb állami támogatással fedezett a 2025. évi beszámoló adatai alapján.
· Az 1.1.3. jogcím szerinti támogatást a határátkelőhely tisztántartása, megközelíthetősége érdekében felmerülő működési célú kiadásokra használták-e fel, a személyi jellegű kiadások kivételével. 
· A támogatás szempontjából kizárólag a 045160 Közutak, hidak, alagutak üzemeltetése, fenntartása, valamint a 066020 Város-, községgazdálkodási egyéb szolgáltatások kormányzati funkciókon történt-e az elszámolás.

A helyszíni ellenőrzés dokumentumai
· Ezen Segédlet III. pontja - A helyszíni ellenőrzés dokumentumai.
· Az önkormányzat és az illetékes határrendészeti kirendeltség vezetője közötti együttműködési megállapodás.

A helyszíni ellenőrzés szempontjai
· Ezen Segédlet III. pontja - A helyszíni ellenőrzés szempontjai.
· A támogatás felhasználása érdekében az önkormányzat és az illetékes határrendészeti kirendeltség vezetője együttműködési megállapodást kötött-e.

[bookmark: _Toc235613105]IV. 2. A helyi önkormányzatoknál foglalkoztatott köztisztviselők 2025. évi illetményemelése

Tájékoztatás
(Kiadta: Magyar Államkincstár Önkormányzati Főosztály, iktatószám: -, kelte: 2026. február 18.)

A helyi önkormányzatoknál foglalkoztatott köztisztviselők illetményemeléséhez szükséges forrás biztosításával kapcsolatos intézkedésekről szóló 1155/2025. (V. 21.) Korm. határozat intézkedett a helyi önkormányzatoknál foglalkoztatott köztisztviselők illetményemeléséhez szükséges forrás biztosításáról a 10.000 fő alatti lakosságszámú települési székhelyű hivatalok esetében. A központi költségvetés hivatali működéshez biztosított fajlagos támogatás 532.500 forint/fő összegre emelkedett, amely összeg kizárólag a 2025. július 1-jétől történő köztisztviselői illetményemelés végrehajtásához használható fel.
Az egyes helyi önkormányzatoknál foglalkoztatott köztisztviselők illetményemeléséhez szükséges forrás további biztosításáról szóló 1232/2025. (VII. 3.) Korm. határozat a köztisztviselők illetményemeléséhez szükséges forrás további biztosításáról rendelkezik, kiterjesztve azt a 10.000 és 30.000 fő közötti lakosságszámú településekre.
Emelés mértéke: A hivatalban foglalkoztatott önkormányzati köztisztviselők bérének megemelése két ütemben történik: 2025. július 1-jétől 15%, majd 2026. január 1-jétől további 15% emelés.
Vármegyei önkormányzatokat a 2025. évi köztisztviselői illetményemeléshez megillető támogatás

Az egyes vármegyei önkormányzatokat a 2025. évi köztisztviselői illetményemeléshez megillető támogatásról szóló 1270/2025. (VII. 24.) Korm. határozat. A támogatás felhasználásának és elszámolásának részleteiről a közigazgatási és területfejlesztési miniszter támogatói okiratot adott ki. 
A nevezett támogatás esetén az Ávr. 101/A. §-ban rögzített rendelkezések az irányadóak.

A Megalapozó tv. alapján a Kttv. új 254/A. §-sal egészült ki, ami előírta, hogy a többlettámogatás kizárólag az önkormányzati hivatalban foglalkoztatott köztisztviselők illetményemelésére fordítható. Ez azt jelenti, hogy jutalom, cafetéria, pótlék, egyéb egyszeri juttatás nem számolható el a támogatás terhére. Emellett a Kttv. új 254/B. §-a lehetőséget biztosított arra, hogy az érintett önkormányzatok a köztisztviselők illetményemeléséről év közben is döntést hozhassanak.
254/B. § (1) A 254/A. § szerint nyújtott központi költségvetési többlettámogatás felhasználása érdekében
a) a 235. § (1) bekezdésétől eltérően a személyi illetmény 2025. március 1-jétől eltérő kezdő időponttal is megállapítható vagy emelhető, ebben az esetben a teljesítményértékelés mellőzhető,
b) a 235. § (3) bekezdésétől és 254. § (2) bekezdésétől eltérően személyi illetmény esetén pótlék megállapítható.
(2) A képviselő-testület jogosult a 2025. évi köztisztviselői illetményalap év közi emelésére.

Bértömeg alapú emelés: A béremelés nem feltétlenül egységes, hanem bértömegemelésként jelenik meg, ami alapján a munkáltatók differenciáltan (a teljesítményt is figyelembe véve) emelhetik az illetményeket.

A végrehajtás főbb szabályai:
1. A béremelésre fordítható támogatás összege a számított, azaz az elismert hivatali létszám alapján került megállapításra, amit a foglalkoztatott köztisztviselők illetményemelésére kell fordítani. A támogatás szempontjából más jogállási törvény alá tartozó foglalkoztatottak nem vehetőek figyelembe. Az emelést a rendszeres bérelemek emelésére szükséges fordítani, egyszeri juttatások (pl. pótlék, jutalom, cafetéria) a támogatás szempontjából nem vehetők figyelembe.  
2. A központi költségvetési támogatás összege (mint „bértömeg”) emelkedett időarányosan 15%-kal, ezt szükséges illetményemelésre (és a hozzá kapcsolódó szociális hozzájárulási adóra) fordítani. A konkrét dolgozó illetményemeléséről való döntés a munkáltatói jogokat gyakorló vezető kompetenciájába tartozik.
3. A többlettámogatás kizárólag a 2025. július 1-jével történő köztisztviselői illetményemelés végrehajtásához használható fel. Az önkormányzat korábbi döntése alapján biztosított emelés az elszámolás során nem vehető figyelembe. Az emelés a június havi tényleges illetményekhez képest vizsgálandó.
4. Az emelést az önkormányzat akár illetményalap emeléssel, akár a személyi bérek további emelésével is végrehajthatja. Fontos hangsúlyozni, hogy a központi költségvetés a hivatalban foglalkoztatott köztisztviselők illetményének tényleges emeléséhez biztosít támogatást. Az illetményemelés fedezete a 2026. évi költségvetésben is biztosított, így indokolatlan határozott idejű illetményemelést alkalmazni.
5. A többlettámogatásra vonatkozó felhasználási szabályok a hivatali támogatás szabályrendszerével azonosak: 2025. december 31-éig fel kell használni, tehát a 2026. januárban esedékes bérkifizetésre nem használható fel. (A január 5-én esedékes bérek előrehozott kifizetése több okból is aggályos. Egyrészt a központi illetmény-számfejtési rendszerben a bérekhez kapcsolódó közterhek levonására január hónapban (20-ig) kerül sor, emiatt ezen támogatásrészre visszafizetési kötelezettsége keletkezik az önkormányzatnak. Másrészt a 2026. évben is biztosított a többlettámogatás, így annak felhasználását is veszélyeztetné az előrehozott utalás. Mindezeken túl felhívjuk arra is a figyelmet, hogy az, ha az önkormányzat előrehozza a decemberi bér utalását, nem minősül béremelésnek.)

· Tekintettel arra, hogy a támogatás kizárólag illetményemelésre (az ahhoz kapcsolódó szociális hozzájárulási adóval együtt) fordítható, ezért azt az Áhsz. 15. melléklete szerinti egységes rovatrend K1101. Törvény szerinti illetmények, munkabérek rovaton teljesített kiadásként kell figyelembe venni.
· A köztisztviselők illetményemelését 2025. július 1-jétől kell megvalósítani, értelemszerűen a júniusi tényleges illetményekhez képesti emelés vehető figyelembe. A 2025. július 1-jétől 2025. december 31-éig kifizetett tényleges illetményemelés (ahhoz kapcsolódó szociális hozzájárulási adóval együtt) számolható el a támogatás terhére. 
· A támogatást 2025. december 31-éig fel kell használni, a 2026. januárban fizetendő bérekre az nem használható fel, így a támogatás 5 hónapra (2025. júl 1.-november 30.) biztosította a béremelés fedezetét. A július-november hónapokban számfejtett illetményemelkedésnek szociális hozzájárulási adóval együtt el kell érnie a kapott támogatás összegét. 
· A többlettámogatás kifizetését havonta kell teljesíteni tekintettel arra, hogy béremelésről van szó és a bérek kifizetése havonta történik.
· Nincs arról szó, hogy személyenként kell számot adni a felhasználásról, a többlettámogatást teljeskörűen a július 1-jétől megvalósuló béremelésre kell fordítani, melynek keretében létszámfejlesztés kapcsán megjelenő bér-és járulékkiadás is elszámolható. Ez a 2025. január 1-jétől érvényes új hivatali struktúrára vonatkozóan releváns, mely során létszámfejlesztés is megvalósult. 
· A többlettámogatás a 2025. július 1-jével történő köztisztviselői illetményemelés végrehajtásához használható fel, július 1. után kinevezett köztisztviselők vonatkozásában ez nem értelmezhető, esetükben 2025. július 1-jével végrehajtott intézkedést tenni nem lehet. Ennek alapján a július 1. után kinevezett köztisztviselő illetménye az elszámolásban nem vehető figyelembe. A július 1. után kinevezett köztisztviselők kifizetései csak abban az esetben vehetőek figyelembe a felhasználásban, ha valaki helyére érkeztek, ebben az esetben a növekmény összege elszámolható.
· A Minisztérium részéről nincsen elvárás részletes analitika készítésére.
· A 2025.  július 1. után kinevezett köztisztviselő vonatkozásában ez nem értelmezhető, esetében 2025. július 1-jével végrehajtott intézkedést tenni nem lehet. Ennek alapján a július 1. után kinevezett köztisztviselő illetménye az elszámolásban nem vehető figyelembe. Megjegyzendő, hogy a Magyarország 2026. évi központi költségvetésének megalapozásáról szóló, kihirdetés alatt álló törvény által várható módosítás az eddigi szabályokon felül abban tesz engedményt, hogy „a … többlettámogatás felhasználása érdekében a 235. § (1) bekezdésétől eltérően a személyi illetmény 2025. március 1-jétől eltérő kezdő időponttal is megállapítható vagy emelhető, ebben az esetben a teljesítményértékelés mellőzhető.
· A szabadságmegváltás tekintetében megállapítható, hogy az nem rendszeres személyi juttatás, azonban jogilag bérjövedelemnek tekintendő. Mivel járulékalapot képez, és a munkavállalót a jogviszony megszűnése esetén illeti meg a ki nem vett szabadság pénzbeli megváltása címén, az ezen a jogcímen teljesített kifizetések a  felhasználás során figyelembe vehetőek. 
· A távollét idejére járó helyettesítés vonatkozásában a K1104 rovat elemei a személyi juttatások részét képezik, így a 11038 és 11459 (Helyettesítés távollét idejére) jogcímek alkalmazása megalapozott, amennyiben a feladatellátás a kieső kolléga munkaköréhez kapcsolódik.  Tartós távollét: Amennyiben a munkavállaló a teljes évben tartósan távol maradt, bérköltsége a bázisadatok között sem vehető figyelembe. 
· Felmentési idő és hóközi kilépés esetében: a felmentési időre kifizetett bér, továbbá hóközben megszűnt jogiszony esetén, az időarányosan kifizetett személyi juttatás összege az elszámolható illetmények összegének meghatározásakor a felhasználásban figyelembe vehető.

Az Igazgatóságon elvégzendő felülvizsgálati feladatok dokumentumai
· Ezen Segédlet III. pontja - Az Igazgatóságon elvégzendő felülvizsgálati feladatok dokumentumai

Az Igazgatóságon elvégzendő felülvizsgálati feladatok szempontjai
I. 	Általános felülvizsgálati feladatok
· Ezen Segédlet III. pontja - Az Igazgatóságon elvégzendő felülvizsgálati feladatok szempontjai. 
· A támogatás rendeltetésszerű felhasználásáról 2025. december 31-ei fordulónappal számolt-e el az önkormányzat a 2025. évi beszámoló 11/C űrlapján és 11/Q űrlapján.

A helyszíni ellenőrzés dokumentumai
· Ezen Segédlet III. pontja - A helyszíni ellenőrzés általános dokumentumai,
· alkalmazási okmányok a 2025. év tekintetében,
· bérjegyzék vagy bérkarton (személyi törzsadattár) a 2025. év tekintetében,
· kifizetések teljesítését igazoló bizonylatok a 2025. évek tekintetében.

A helyszíni ellenőrzés szempontjai
· Ezen Segédlet III. pontja - A helyszíni ellenőrzés szempontjai 
· A köztisztviselők illetményemeléséhez biztosított központi költségvetési támogatást kizárólag személyi juttatásokra és az azokhoz kapcsolódó, munkaadókat terhelő járulék és szociális hozzájárulási adó kifizetésére használták-e fel. 
· Az Áhsz. 15. melléklete szerinti egységes rovatrend K1101. Törvény szerinti illetmények, munkabérek és a K2. Munkaadókat terhelő járulékok és szociális hozzájárulási adó rovatokon teljesített kiadásokat vették-e figyelembe az illetménynövekedés elszámolása során.
· A támogatás felhasználását a bérjegyzékek, analitikus nyilvántartások alátámasztották-e.
· Kizárólag a 2025. július és 2025. november hónapok között számfejtett béreket vették-e figyelembe az elszámolás során, ezek összege szociális hozzájárulási adóval együtt elért-e a kapott támogatás összegét.

[bookmark: _Toc235613106]IV. 3. ÖNKORMÁNYZATI SZOLIDARITÁSI HOZZÁJÁRULÁS (2025. évi Kvtv. 2. m. 4.)

62.1. A 25 000 forint feletti egy lakosra jutó iparűzési adóerő-képességgel rendelkező önkormányzat az egy lakosra jutó iparűzési adóerő-képességétől függő mértékű szolidaritási hozzájárulást teljesít a központi költségvetésnek. A szolidaritási hozzájárulás alapja az önkormányzat 1.3. pont szerinti iparűzési adóerő-képességet meghatározó adóalapja (a továbbiakban: a szolidaritási hozzájárulás alapja). A szolidaritási hozzájárulás központi költségvetés felé történő teljesítése a nettó finanszírozás keretében történik.


62.2. A szolidaritási hozzájárulás számításakor alkalmazandó paramétertábla: 
	 
	A
	B
	C
	D 

	 
	Kategóriák az önkormányzat egy lakosra jutó iparűzési adóerő-képessége szerint (forint)
	 Hozzájárulás mértéke a szolidaritási hozzájárulás alapjának százalékában 

	 
	alsó határ
	felső határ
	minimum
	maximum 

	1
	0
	25 000
	0
	0 

	2
	25 001
	50 000
	0
	0,40 

	3
	50 001
	58 000
	0,40
	0,50 

	4
	58 001
	78 000
	0,50
	0,60 

	5
	78 001
	102 000
	0,60
	0,67 

	 6
	 102 001
	 950 000
	0,67
	0,75 


62.3. A szolidaritási hozzájárulás az alábbi képlet alapján határozható meg:
SZH = SZHA * [C + (AE – A)/(B – A) * (D – C)] / 100, egész számra kerekítve – KT, de értéke legalább 0
ahol:
SZH = szolidaritási hozzájárulás fizetendő összege,
SZHA = szolidaritási hozzájárulás alapja,
AE = az önkormányzat egy lakosra jutó iparűzési adóerő-képessége, ami alapján a szolidaritási hozzájárulás mértékének számításakor alkalmazandó 62.2. pont szerinti paramétertábla megfelelő sora alkalmazandó,
A–D = a szolidaritási hozzájárulás számításakor alkalmazandó 62.2. pont szerinti paramétertábla oszlopai szerinti érték,
KT = 600 fő lakosságszám alatti települések esetében alkalmazandó korrekciós tényező, amelynek összege 12,0 millió forint.
62.4. Amennyiben a település közös hivatal székhelye, a 62.2. pont szerinti paramétertábla 2–6 sorai szerinti kategóriákban a rá irányadó százalékos mérték 0,05 százalékponttal kisebb.
62.5. Az államháztartásért felelős miniszter az önkormányzati szolidaritási hozzájárulás e pont szerint számított önkormányzatonkénti összegét rendeletben teszi közzé.



2025. évi Kvtv. 2. melléklet 1.5.

[bookmark: _Toc235613107]IV. 4. A TELEPÜLÉSI ÖNKORMÁNYZATOK KULTURÁLIS FELADATAINAK TÁMOGATÁSA

	ELŐIRÁNYZAT: 
	22 680,8 millió forint



A támogatások a kulturális alapellátás biztosításához, a muzeális intézmények fenntartásához, a nyilvános könyvtári feladatok ellátásához és a közművelődési alapszolgáltatások biztosításához, valamint a kulturális intézményekben foglalkoztatottak közalkalmazotti jogviszonyának átalakulásáról, valamint egyes kulturális tárgyú törvények módosításáról szóló 2020. évi XXXII. törvény alapján tett továbbfoglalkoztatási ajánlatot elfogadók számára biztosított differenciált béremeléshez járulnak hozzá. A támogatások szolgálnak a kulturális tevékenységet végző közalkalmazottak kulturális illetménypótléka, és az arra tekintettel fizetendő szociális hozzájárulási adó kifizetésére is.

[bookmark: _Toc235613108]IV. 4. 1. Vármegyeszékhely megyei jogú városok és Szentendre Város Önkormányzata kulturális feladatainak támogatása 2025. évi Kvtv. 2. m. 1.5.1.)

	Fajlagos összeg:
	964 forint/fő



57.1. A támogatás a vármegyeszékhely megyei jogú városok és Szentendre Város Önkormányzatát lakosságszám alapján illeti meg az Mötv., valamint a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvényben (a továbbiakban: Kult. tv.) meghatározott nyilvános könyvtári és muzeális intézményi feladatainak ellátásához és a közművelődési alapszolgáltatások biztosításához.
57.2. A támogatás szempontjából kizárólag
a) a 082042 Könyvtári állomány gyarapítása, nyilvántartása,
b) a 082043 Könyvtári állomány feltárása, megőrzése, védelme,
c) a 082044 Könyvtári szolgáltatások,
d) a 082061 Múzeumi gyűjteményi tevékenység,
e) a 082062 Múzeumi tudományos feldolgozó és publikációs tevékenység,
f) a 082063 Múzeumi kiállítási tevékenység, valamint
g) a 082064 Múzeumi közművelődési, közönségkapcsolati tevékenység
h) a 082091 Közművelődés – közösségi és társadalmi részvétel fejlesztése,
i) a 082092 Közművelődés – hagyományos közösségi kulturális értékek gondozása,
j) a 082093 Közművelődés – egész életre kiterjedő tanulás, amatőr művészetek, valamint
k) a 082094 Közművelődés – kulturális alapú gazdaságfejlesztés
kormányzati funkciókon elszámolt kiadások vehetők figyelembe.

[bookmark: _Toc235613109]IV. 4. 2. Települési önkormányzatok egyes kulturális feladatainak támogatása (2025. évi Kvtv. 2. m. 1.5.2.)

	Fajlagos összeg:
	2 213 forint/fő, 
de legalább 2 270 000 forint



58.1. A támogatás az önkormányzatokat lakosságszám alapján illeti meg az Mötv.-ben, valamint a Kult. tv.-ben meghatározott nyilvános könyvtári feladatainak ellátásához és a közművelődési alapszolgáltatások biztosításához.
58.2. A támogatásból a vármegyeszékhely megyei jogú városok önkormányzata, Szentendre Város Önkormányzata, Budapest Főváros Önkormányzata, és a fővárosi kerületek önkormányzatai nem részesülhetnek.
58.3. A támogatás szempontjából kizárólag
a) a 082042 Könyvtári állomány gyarapítása, nyilvántartása,
b) a 082043 Könyvtári állomány feltárása, megőrzése, védelme,
c) a 082044 Könyvtári szolgáltatások,
d) a 082061 Múzeumi gyűjteményi tevékenység,
e) a 082062 Múzeumi tudományos feldolgozó és publikációs tevékenység,
f) a 082063 Múzeumi kiállítási tevékenység, valamint
g) a 082064 Múzeumi közművelődési, közönségkapcsolati tevékenység
h) a 082091 Közművelődés – közösségi és társadalmi részvétel fejlesztése,
i) a 082092 Közművelődés – hagyományos közösségi kulturális értékek gondozása,
j) a 082093 Közművelődés – egész életre kiterjedő tanulás, amatőr művészetek, valamint
k) a 082094 Közművelődés – kulturális alapú gazdaságfejlesztés kormányzati funkciókon elszámolt kiadások vehetők figyelembe.
58.4. Amennyiben az önkormányzat a támogatás legalább 10%-át nem a Kult. tv. 76. § (3) bekezdés a) pontjában foglalt közművelődési alapszolgáltatáshoz kapcsolódó kiadásokra fordítja, úgy a támogatás 20%-ának megfelelő összegre nem jogosult.
58.5. Amennyiben a Kult. tv. 64. § (2) bekezdés a) pontja alapján a nyilvános könyvtárat fenntartó önkormányzat a támogatás legalább 10%-át nem könyvtári dokumentum vásárlására fordítja, úgy a támogatás 20%-ának megfelelő összegre nem jogosult.
58.6. A Kult. tv. 64. § (2) bekezdés b) pontja alapján az illetékes vármegyei hatókörű városi könyvtárral szolgáltatási szerződést kötött önkormányzatnak a támogatás legalább 25%-át a Könyvtárellátási Szolgáltató Rendszer működéséről szóló 39/2013. (V. 31.) EMMI rendeletben előírt könyvtári szolgáltatások infrastrukturális feltételeit biztosító tevékenységre és a Kult. tv. 76. § (3) bekezdés a) pontjában foglalt közművelődési alapszolgáltatáshoz kapcsolódó kiadásokra kell felhasználnia. Amennyiben az önkormányzat e feltételnek nem tesz eleget, úgy a támogatás 30%-ának megfelelő összegre nem jogosult.
58.7. Amennyiben az önkormányzat e feladatok ellátásához társulás vagy másik önkormányzat felé a 018030 Támogatási célú finanszírozási műveletek kormányzati funkción teljesített kiadással hozzájárul, úgy ennek összege a támogatás elszámolása szempontjából figyelembe vehető.

[bookmark: _Toc235613110]IV. 4. 3. Budapest Főváros Önkormányzata kulturális feladatainak támogatása (2025. évi Kvtv. 2. m. 1.5.3.)

	Fajlagos összeg:
	1 187 000 000 forint



59.1. A támogatás Budapest Főváros Önkormányzatát illeti meg az Mötv.-ben, valamint a Kult. tv.-ben meghatározott könyvtári, múzeumi és közművelődési feladatainak ellátásához.
59.2. A támogatás szempontjából kizárólag
a) a 082042 Könyvtári állomány gyarapítása, nyilvántartása,
b) a 082043 Könyvtári állomány feltárása, megőrzése, védelme,
c) a 082044 Könyvtári szolgáltatások,
d) a 082061 Múzeumi gyűjteményi tevékenység,
e) a 082062 Múzeumi tudományos feldolgozó és publikációs tevékenység,
f) a 082063 Múzeumi kiállítási tevékenység, valamint
g) a 082064 Múzeumi közművelődési, közönségkapcsolati tevékenység
h) a 082091 Közművelődés – közösségi és társadalmi részvétel fejlesztése,
i) a 082092 Közművelődés – hagyományos közösségi kulturális értékek gondozása,
j) a 082093 Közművelődés – egész életre kiterjedő tanulás, amatőr művészetek, valamint
k) a 082094 Közművelődés – kulturális alapú gazdaságfejlesztés
kormányzati funkciókon elszámolt kiadások vehetők figyelembe.
59.3. Budapest Főváros Önkormányzatának a támogatást a Budapesti Művelődési Központ, a Fővárosi Szabó Ervin Könyvtár és a Budapesti Történeti Múzeum működésének és feladatellátásának biztosításához kapcsolódó működési és felhalmozási kiadásokra kell felhasználnia.
59.4. Amennyiben Budapest Főváros Önkormányzata a Fővárosi Szabó Ervin Könyvtárra jutó támogatás legalább 10%-át nem könyvtári dokumentum vásárlására fordítja, úgy a támogatás 20%-ának megfelelő összegre nem jogosult.

[bookmark: _Toc235613111]IV. 4. 4. Fővárosi kerületi önkormányzatok kulturális feladatainak támogatása (2025. évi Kvtv. 2. m. 1.5.4.)

	Fajlagos összeg
	568 forint/fő



60.1. A támogatás a fővárosi kerületek önkormányzatait lakosságszám alapján illeti meg az Mötv.-ben, valamint Kult. tv. alapján meghatározott nyilvános könyvtári és muzeális intézményi feladatainak ellátásához és a közművelődési alapszolgáltatások biztosításához.
60.2. A támogatás szempontjából kizárólag
a) a 082042 Könyvtári állomány gyarapítása, nyilvántartása,
b) a 082043 Könyvtári állomány feltárása, megőrzése, védelme,
c) a 082044 Könyvtári szolgáltatások,
d) a 082061 Múzeumi gyűjteményi tevékenység,
e) a 082062 Múzeumi tudományos feldolgozó és publikációs tevékenység,
f) a 082063 Múzeumi kiállítási tevékenység, valamint
g) a 082064 Múzeumi közművelődési, közönségkapcsolati tevékenység
h) a 082091 Közművelődés – közösségi és társadalmi részvétel fejlesztése,
i) a 082092 Közművelődés – hagyományos közösségi kulturális értékek gondozása,
j) a 082093 Közművelődés – egész életre kiterjedő tanulás, amatőr művészetek, valamint
k) a 082094 Közművelődés – kulturális alapú gazdaságfejlesztés,
kormányzati funkciókon elszámolt kiadások vehetők figyelembe.

[bookmark: _Toc235613112]IV. 4. 5. Vármegyei hatókörű városi könyvtár kistelepülési könyvtári célú kiegészítő támogatása (2025. évi Kvtv. 2. m. 1.5.5.)

	Fajlagos összeg
	

	1 000 fő lakosságszámú vagy az alatti település
	668 300 forint/település

	1 001-1 500 fő lakosságszám közötti település
	1 060 760 forint/település

	1501-5500 fő lakosságszám közötti település
	1 002 460 forint/település



61.1. A támogatást a vármegyei hatókörű városi könyvtárat fenntartó vármegyeszékhely megyei jogú város és Szentendre Város Önkormányzata igényelheti a könyvtár által az 5 500 főnél kisebb lakosságszámú – könyvtári szolgáltató helyet működtető – településsel tárgyévet megelőző év október 15-éig kötött megállapodások alapján.
61.2. A támogatás szempontjából kizárólag
a) a 082042 Könyvtári állomány gyarapítása, nyilvántartása,
b) a 082043 Könyvtári állomány feltárása, megőrzése, védelme, valamint
c) a 082044 Könyvtári szolgáltatások
kormányzati funkciókon elszámolt kiadások vehetők figyelembe.
61.3. A támogatást a vármegyei hatókörű városi könyvtár a Könyvtárellátási Szolgáltató Rendszer (a továbbiakban: KSZR) működtetésére használhatja fel.
61.4. Ha a vármegyei hatókörű városi könyvtár a KSZR működtetésére megállapodást köt a városi könyvtárral, a városi könyvtár által ellátott feladatok költségeinek fedezetéről e támogatás keretei között a vármegyei hatókörű városi könyvtár gondoskodik.

Az Igazgatóságon elvégzendő felülvizsgálati feladatok dokumentumai
· Ezen Segédlet III. pontja - Az Igazgatóságon elvégzendő felülvizsgálati feladatok dokumentumai,
· a KGR K11 rendszerből előállított 2025. évi beszámoló 11/A, 11/I, 11/J és 11/K űrlapja.

Az Igazgatóságon elvégzendő felülvizsgálati feladatok szempontjai
· Ezen Segédlet III. pontja - Az Igazgatóságon elvégzendő felülvizsgálati feladatok szempontjai.
· A támogatás rendeltetésszerű felhasználásáról 2025. december 31-i fordulónappal elszámolt-e az önkormányzat a 2025. évi beszámoló 11/J űrlapján.
· Az önkormányzat által a beszámoló 11/J űrlapján a vizsgált jogcím vonatkozásában az önkormányzat által szerepeltetett felhasználást a 11/I űrlap megfelelő kormányzati funkcióin szereplő kiadások alátámasztják-e. 
· Az 1.5.1.- 1.5.4 jogcím szerinti támogatások szempontjából kizárólag a 082042 Könyvtári állomány gyarapítása, nyilvántartása, a 082043 Könyvtári állomány feltárása, megőrzése, védelme, a 082044 Könyvtári szolgáltatások, a 082061 Múzeumi gyűjteményi tevékenység, a 082062 Múzeumi tudományos feldolgozó és publikációs tevékenység, 082063 Múzeumi kiállítási tevékenység, a 082064 Múzeumi közművelődési, közönségkapcsolati tevékenység a 082091 Közművelődés – közösségi és társadalmi részvétel fejlesztése, a 082092 Közművelődés – hagyományos közösségi kulturális értékek gondozása, a 082093 Közművelődés – egész életre kiterjedő tanulás, amatőr művészetek, valamint a 082094 Közművelődés – kulturális alapú gazdaságfejlesztés kormányzati funkción történt-e az elszámolás.
· Az 1.5.5. jogcím szerinti támogatás szempontjából kizárólag a 082042 Könyvtári állomány gyarapítása, nyilvántartása, a 082043 Könyvtári állomány feltárása, megőrzése, védelme, valamint a 082044 Könyvtári szolgáltatások kormányzati funkción történt-e az elszámolás.

A helyszíni ellenőrzés dokumentumai
· Ezen Segédlet III. pontja - A helyszíni ellenőrzés dokumentumai,
· az önkormányzat rendelete a közművelődési tevékenységről, 
· az önkormányzat által kötött, a közművelődési feladatok megvalósításáról szóló közművelődési megállapodás,
· az 1.5.2. jogcím szerinti támogatáshoz kapcsolódóan közös feladatellátás esetén megállapodás. 

A helyszíni ellenőrzés szempontjai
· Ezen Segédlet III. pontja - A helyszíni ellenőrzés szempontjai.
· Betartotta-e az önkormányzat a 2025. évi Kvtv. 2. melléklet II. 57.2., 58.3.-58.6., 59.2.-59.4., 60.2. és 61.2.-61.4. pontjában foglaltakat. 
· Az önkormányzat a 2025. évben rendelkezett-e hatályos helyi rendelettel a közművelődési tevékenység helyi szabályozása érdekében (Kult. tv. 83/A. §).
· A települési önkormányzat a közművelődési rendeletében meghatározott közművelődési feladatok megvalósítására a Kult. tv. 79. § (1) bekezdés követelményeinek megfelelő jogi vagy természetes személlyel – a Közművelődési Kerekasztallal való egyeztetést követően – közművelődési megállapodást kötött-e.
· Az önkormányzat a támogatás elszámolása során a vizsgált jogcímen érvényesített kiadásokat nem vette-e figyelembe más támogatás terhére is. 
· A 2025. évi beszámoló 11/I űrlapján a vizsgált alpontok tekintetében érvényesített felhasználást az önkormányzatnál rendelkezésre álló dokumentumok (számlák, könyvviteli és analitikus nyilvántartások, személyi jellegű kifizetések és közterheiket igazoló bizonylatok stb.) alátámasztották-e.
· Amennyiben az 1.5.2. jogcím szerinti támogatáshoz kapcsolódóan a 11/K űrlap 10. sorában szerepeltettek a jogcímen elszámolható kiadást, a közös feladatellátást hitelt érdemlően alátámasztó dokumentumok (megállapodás, kinevezés, alkalmazás dokumentumai, személyi jellegű kifizetések és közterheiket igazoló bizonylatok stb.) rendelkezésre állt-e.

Állásfoglalás – támogatás felhasználása 
(Kiadta: Magyar Államkincstár Önkormányzati Főosztály, kelte: 2022. december 15.)

„A Ragályi Közös Önkormányzati Hivatal jegyzője a mellékelt megkeresést küldte Igazgatóságunk részére, mellyel kapcsolatban kérjük szíves iránymutatását.

A Közös Önkormányzati Hivatalhoz tartozó önkormányzatok közösen foglalkoztatnak kulturális szakembereket a mellékelt megállapodás szerint. Kérdésük, hogy a társtelepülések hogyan tudnak elszámolni a Települési önkormányzatok egyes kulturális feladatainak támogatása jogcímen kapott támogatással abban az esetben, ha működési célú támogatásként átadják Ragály Község Önkormányzatának a rájuk eső személyi jellegű kiadások összegét? 

A Magyarország 2022. évi központi költségvetéséről szóló 2021. évi XC. törvény (a továbbiakban: Kvtv.) 2. melléklete alapján:

„53. 1.5.2. Települési önkormányzatok egyes kulturális feladatainak támogatása jogcím
53.1. A támogatás az önkormányzatokat lakosságszám alapján illeti meg a Mötv.-ben, valamint a Kult. tv.-ben meghatározott nyilvános könyvtári feladatainak ellátásához és a közművelődési alapszolgáltatások biztosításához.
53.3. A támogatás felhasználásáról az önkormányzat 2023. március 31-éig adatszolgáltatást köteles teljesíteni, amelynek formáját, tartalmát és rendjét a kultúráért felelős miniszter által kiadott Útmutató rögzíti.
53.4. A támogatás szempontjából kizárólag
a) a „Könyvtári állomány gyarapítása, nyilvántartása”,
b) a „Könyvtári állomány feltárása, megőrzése, védelme”,
c) a „Könyvtári szolgáltatások”,
d) a „Közművelődés - közösségi és társadalmi részvétel fejlesztése”,
e) a „Közművelődés - hagyományos közösségi kulturális értékek gondozása”,
f) a „Közművelődés - egész életre kiterjedő tanulás, amatőr művészetek”, valamint
g) a „Közművelődés - kulturális alapú gazdaságfejlesztés”
kormányzati funkciókon elszámolt kiadások vehetők figyelembe.”

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (a továbbiakban: Kult. tv.)

„76. § (1) A települési önkormányzat kötelező feladata a helyi közművelődési tevékenység támogatása.  
(2) A települési önkormányzat az (1) bekezdésben meghatározott feladatát a (3) bekezdés szerinti közművelődési alapszolgáltatások - a települési önkormányzat eltérő adottságaira figyelemmel történő - megszervezése, a 80. §-ban meghatározott pénzügyi támogatás biztosítása, valamint a közművelődés 82–83. §-ban szabályozott helyi lakossági képviseletének biztosítása révén (a továbbiakban együtt: közművelődési feladatok) látja el.
(3) A közművelődési alapszolgáltatások:
a) művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása,
b) a közösségi és társadalmi részvétel fejlesztése,
c) az egész életre kiterjedő tanulás feltételeinek biztosítása,
d) a hagyományos közösségi kulturális értékek átörökítése feltételeinek biztosítása,
e) az amatőr alkotó- és előadó-művészeti tevékenység feltételeinek biztosítása,
f) a tehetséggondozás- és -fejlesztés feltételeinek biztosítása, valamint
g) a kulturális alapú gazdaságfejlesztés.
(4) Minden települési önkormányzat kötelező feladata a (3) bekezdés a) pontja szerinti közművelődési alapszolgáltatás megszervezése. Ennek keretében
a) a művelődő közösségnek rendszeres és alkalomszerű művelődési vagy közösségi tevékenysége végzésének helyszínét biztosítja,
b) a művelődő közösség számára bemutatkozási lehetőségeket teremt,
c) fórumot szervez - ha az adott településen működik - a Közművelődési Kerekasztal bevonásával, a művelődő közösségek vezetőinek részvételével, ahol a művelődő közösségek megfogalmazhatják a feladatellátással kapcsolatos észrevételeiket, javaslataikat.”

77. § (1) A települési önkormányzat a közművelődési alapszolgáltatások folyamatos hozzáférhetősége érdekében, a 78/I. § (1) bekezdésében foglaltaknak megfelelően közösségi színteret, illetve közművelődési intézményt biztosít.

„78/H. § (1) A közösségi színtér a települési, kerületi közösségi művelődés szervezése, a közművelődési alapszolgáltatások biztosítása érdekében fenntartott, működtetett vagy erre a célra alkalmassá tett és üzemeltetett, adott helyen rendszeresen működő, jogi személyiséggel nem rendelkező intézmény vagy egyéb létesítmény, helyiségegyüttes, épület.
(2) A közösségi színtér formái:
a) a kizárólag közművelődési alapszolgáltatások megszervezésének helyszínt biztosító közösségi színtér vagy
b) a közművelődési alapszolgáltatások mellett egyéb tevékenységeknek, szolgáltatások megszervezésének is helyszínt biztosító integrált közösségi és szolgáltató tér.
(3) A közösségi színtér működtetése, továbbá a helyi közösségi művelődés szervezése és a közművelődési alapszolgáltatások hozzáférhetőségének biztosítása érdekében a közösségi színtér fenntartója, működtetője szakirányú középfokú végzettséggel rendelkező személyt foglalkoztat.
(4) A (3) bekezdés szerinti személy foglalkoztatását több fenntartó, működtető közösen is biztosíthatja oly módon, hogy egy személy legfeljebb három község tekintetében láthatja el feladatait.”

A Pénzügyminisztérium iránymutatása alapján „a kiadásokat szakmai COFOG-ra csak azok az önkormányzatok/társulások/intézmények könyvelhetik, amelyek a feladatot ténylegesen ellátják, a szakmai kiadást ténylegesen teljesítik
Minden más pénzeszköz átadásra a 018030 Támogatási célú finanszírozási műveletek COFOG-ot kell használni. Ahogy azt a kormányzati  funkciók és államháztartási szakágazatok osztályozási rendjéről szóló 15/2019. (XII. 7.) PM rendelet is rögzíti: „Ezen a kormányzati funkción kell kimutatni az államháztartás önkormányzati alrendszerében azon transzfer jellegű pénzeszköz átadásokat, amelyeket finanszírozási céllal teljesítenek egymás között az államháztartási szervek.” Azaz pl. 
· ha egy önkormányzat egy másik önkormányzat/társulás útján láttat el egy szakmai feladatot, akkor nem könyvelheti szakmai funkcióra az ehhez átadott összegeket, hiszen valójában nem szakmai kiadást teljesít,”
Továbbá a Pénzügyminisztérium által a kormany.hu oldalon közzétett a 2022. évi elemi költségvetés és éves költségvetési beszámoló nyomtatványgarnitúra és az elkészítéséről szóló útmutató 8. számú melléklete szerint is az 5A űrlap 157. Egyéb működési célú támogatások államháztartáson belülre ebből: helyi önkormányzatok és költségvetési szerveik soron átadott pénzeszközök a 018030 COFOG-on kell, hogy szerepeljenek.

A fentiek alapján Igazgatóságunk véleménye szerint a társtelepülések (Alsószuha és Szuhafő) a működési célú támogatást Ragály önkormányzat részére a 018030 COFOG-on teljesíthetik, mely azonban nem felel meg a Kvtv.-ben előírt felhasználási követelményeknek (082092 COFOG).

Jól gondoljuk-e, hogy a mellékelt megállapodás alapján teljesített személyi jellegű kiadásokat a társtelepülések nem számolhatják el a Települési önkormányzatok egyes kulturális feladatainak támogatása jogcímen kapott támogatás terhére? 
A  társtelepülések esetében csak akkor vehető figyelembe a rájuk eső személyi jellegű kiadás, amennyiben azt önállóan teljesítik, tekintettel arra, hogy csak ebben az esetben alkalmazható a 082092 COFOG, ehhez azonban a mellékelt megállapodás módosítása szükséges.”

Válasz:
A 2022. szeptember 26-án érkezett alábbi kérdésüket egyeztettük a Pénzügyminisztériummal (a továbbiakban: Minisztérium), mely alapján a következőkről tájékoztatom:
A társtelepülések természetesen csak a 018030 COFOG-ot használhatják, de a 2022. évi éves költségvetési beszámolókor a Minisztérium engedni fogja ennek elszámolását a támogatással szemben, amennyiben van mögötte megállapodás. A 2023. évi költségvetési törvény már tartalmazza ezt a szabályt, így jövőre ez nem okozhat gondot.
Állásfoglalás – kulturális szakemberek részmunkaidőben történő foglalkoztatása
(Kiadta: Magyar Államkincstár Önkormányzati Főosztály, kelte: 2022. augusztus 25. 

„Kérdésünk, hogy az e témában az Igazgatóságunkhoz a továbbiakban beérkező önkormányzati kérdésekre válaszolva a 2022. évi Kvtv. 2. melléklet 1.5.2. jogcímű támogatás elszámolhatósága érdekében javasolhatjuk-e a részmunkaidőben történő foglalkoztatást annak ellenére, hogy az EMMI szakmai véleménye alapján ez a foglalkoztatási mód nem javasolt?

Válasz:
Az elszámolhatóság szempontjait figyelembe véve továbbra is a részmunkaidős foglalkoztatás javasolható ilyen esetekben. (A 2022. évi Kvtv. alapján részmunkaidős vagy egyéb megbízási jogviszony lehetséges.)

Helyesen gondoljuk-e, hogy amennyiben az önkormányzat nem foglalkoztat közművelődési szakképzettséggel rendelkező szakembert, attól a 2022. évi Kvtv. 2. melléklet 1.5.2. jogcímű támogatás megilleti az önkormányzatot? 

Válasz:
A 2022. évi Kvtv. idézett felhasználási szabályai alapján visszafizetési kötelezettség nem terheli az önkormányzatot abból kifolyólag, hogy nem tudott közművelődési szakképzettséggel rendelkező szakember foglalkoztatni."
3

